Imtella' Lulju 21, 2021 - Aġġornata 21 Ta' Lulju, 2021 11:18am Il-Galleria degli Uffizzi, mużew rinomat f'Firenze, wissa lis-sit pornografiku Pornhub li lest jieħu passi kontrih jekk juża mingħajr permess opri tal-arti li hemm fil-mużew. Il-kontroversja nqalgħet wara li l-Pornhub iddeċieda li jagħmel sezzjoni b'arti erotika b'rabta ma' mużewijiet magħrufa. Is-sit uża lill-eks-attriċi pornografika Ilona Staller, magħrufa bħala Cicciolina, biex tippoża bħall-pittura "It-Twelid ta' Venus" tal-artist magħruf Sandro Botticelli. Dan xejn ma niżel tajjeb mal-mużew ta' Firenze li ħareġ twissija lill-kumpanija MindGeek Holding, ibbażata fil-Lussemburgu, li tmexxi s-sit.